วันนี้ต้องไปทำธุระแถวพระราม4 ผ่านแยกคลองเตยช่วงเที่ยงๆ พอดีมองหาร้านก๋วยเตี๋ยวรองท้องดีกว่า ขับผ่านร้านนี้เห็นคนแน่นเชียวรีบหาที่จอดรถข้างทาง ไม่มี เลยต้องขับเข้าไปในซอยมีที่จอดคิดค่าบริการ 20บาท จอดเสร็จเดินย้อนขึ้นมาใกล้แยกไฟแดง ร้านอยู่ตรงข้ามเยื้องๆ สโมสรการท่าเรือ ร้านเป็นตึกแถวมีให้นั่งทั้งด้านในด้านนอก ด้านในเย็นสบายดีค่ะ รีบสั่งเผือกทอดอยากกิน ปรากฏว่าหมดดด เสียใจ เลยสั่งบะหมี่เย็นตาโฟสำหรับคุณสามี ส่วนตัวเองสั่งใหญ่น้ำลูกชิ้นปลาล้วนๆ
- บะหมี่เย็นตาโฟพิเศษ 45 บาท
  มาครบเครื่องลูกชิ้นปลาสมชื่อร้านค่ะ ลูก  
  ใหญ่ชามใหญ่สะใจ น้ำเย็นตาโฟไม่หวาน
  ชอบๆ
- เส้นใหญ่ลูกชิ้นปลา 35 บาท
  ชามนี้ของเราเอง น้ำซุปเบสดีค่ะปรุงอะไรเพิ่ม
  ก็อร่อย ลูกชิ้นปลาใหญ่ดี เราว่าแอบคาวเล็ก
  น้อย แต่ก็อร่อยใช้ได้ค่ะ

ตบท้ายด้วยไอศครีมกะทิสดมหาชัยที่มีตั้งซุ้มขายอยู่หน้าร้าน รสชาติดีค่ะไอศครีมไม่เหลวแม้อากาศร้อนก็ตาม
โดยรวมแนะนำนะคะ ร้านสะอาดพนักงานคอยเก็บจานทำความสะอาดโต๊ะว่องไวดี ราคาประหยัด เหมาะกับอาหารจานด่วน แต่อาจหาที่จอดรถยากนิดนึง
  